У школе яна працуе настаўніцай абслугоўваючай працы ў дзяўчат. З дзяцінства марыла стаць педагогам. Але спачатку здзейсніць задуманае не ўдалося і давялося пайсці вучыцца ў швейнае вучылішча ў Полацку. Там жанчына навучылася шыць, вышываць, маляваць, розным тэхнікам дэкаратыўна-прыкладнога мастацтва, а яшчэ ў Доме рамёстваў скончыла курсы і засвоіла тэхніку саломапляцення. Усё ж мара не пакідала яе, і Ганна паступіла на завочнае аддзяленне Мазырскага педагагічнага ўніверсітэта. А скончыўшы яго, вярнулася ў родную Плюскую школу. Тут яе любяць дзеці, паважаюць настаўнікі і дырэктар. Руплівая Ганна Браніславаўнай не толькі вядзе заняткі, але і паспявае даглядаць прышкольны ўчастак і кветнікі. Кожную вясну яна з дзецьмі садзіць расаду, а потым па дагаворы пастаўляе яе ЖКГ. Толькі за мінулы год школа зарабіла на расадзе каля 15 млн. рублёў, а ў гэтым ужо паставілі арганізацыі 6 тысяч раслін.